Freire Shipyard

**Construcións Navais Paulino Freire** (**Freire Shipyard**) é un estaleiro galego situado na parroquia de Bouzas (Vigo); a súa actividade é a construción, transformación e reparación de todo tipo de buques de casco de aceiro de até 155 metros de eslora.

## Historia 
O estaleiro foi fundado no ano 1895 por Paulino Freire na parroquia de Bouzas (Vigo), a primeira actividade do estaleiro data de finais do século XIX e principios do século XX; nos seus primeiros anos de actividade o estaleiro dedícase á reparación dos buques da frota pesqueira viguesa (moitos destes buques pertencían ao fundador da empresa Paulino Freire).

No ano 1910 o estaleiro comeza a fabricar máquinas de vapor baixo patente propia.

Durante os anos 20 o estaleiro especializouse na construción de buques pesqueiros de madeira para Portugal; estes buques ademais incluían equipos propulsores e auxiliares de vapor que fabricaba o propio estaleiro.

No ano 1945, ao pouco de rematar a segunda guerra mundial o estaleiro continua coa súa expansión comercial en portos de todo o mundo grazas á empresa de efectos navais *Efectos Navales P. Freire*.

A mediados do século XX o estaleiro comeza a construír buques en aceiro; sendo o primeiro destes buques&nbsp;*Puente Castrelos*, cuxa construción se iniciou no ano 1958 e rematou no&nbsp;1961.

En 1974 debido á forte demanda de buques da época, Freire Shipyard amplía as súas instalacións coa compra da factoría de Coia. No ano 1986 a dirección da empresa decide apostar tamén pola enxeñaría naval e é por iso que o estaleiro incorpora a súa propia oficina técnica.

Durante os anos 80 e principios dos 90; a práctica totalidade das novas construcións do estaleiro foron buques arrastreiros conxeladores, principalmente para armadores de España e Marrocos.

No ano 1999 Freire Shipyard consegue uns dos maiores fitos da súa historia; xa que ese mesmo ano ten lugar a botadura do buque *Willem van der Zwan*, que cos seus 142 metros de eslora&nbsp;era o maior buque pesqueiro do mundo da época.

A principios do século XXI o estaleiro especialízase na construción de buques patrulleiros (durante eses anos a empresa constrúe tres buques da *Clase Chilreu* para a Armada Española).

No ano 2011 prodúcese a botadura do iate de luxo *Pegaso* (posteriormente&nbsp;*Naia*), o cal é a embarcación de recreo máis grande construída en España.
[thumb|250x250px|O buque clase HMAS&nbsp;*Adelaide*&nbsp;(LHD 01) soldado sobre a cuberta da plataforma semi-somerxible MV&nbsp;*Blue Marlin* (traballo realizado polo estaleiro en decembro de [2013).]]
En decembro do ano 2013, traballadores do estaleiro efectuaron na Ría de Vigo os traballos de soldadura para a ensamblaxe e apontoamento do casco do buque de clase Canberra HMAS&nbsp;*Adelaide*&nbsp;(LHD 01) da Real Armada de Australia (construído en Navantia Ferrol) á cuberta do buque plataforma semi-somerxible MV&nbsp;*Blue Marlin*, para poder realizar o seu traslado a Australia.

A finais do ano 2014 parte da actividade de Freire Shipyard expándese ao estranxeiro, grazas ao contrato asinado coa Secretaría da Mariña de México, o estaleiro encargarase da construción na cidade de Guaymas Sonora (México) de tres buques abastecedores multipropósito. A tarefa de Freire Shipyard nestas tres construcións, é a da subministración do paquete completo de deseño, materiais e equipos.

No ano 2015 o estaleiro consolídase como o principal construtor naval da Ría de Vigo; asinando diversos contratos para armadores privados e para administracións públicas dos seguintes países: Noruega, Kuwait, Perú, Indonesia e a India. Especializouse sobre todo no deseño e a construción de modernos buques oceanográficos.

## Instalacións 
Freire Shipyard conta con dúas factorías separadas entre si medio quilómetro (unha en Bouzas e outra en Coia); na factoría que se atopa situada en Bouzas atópase a sede principal da empresa, a oficina técnica, o taller de prefabricado, o taller de tubaxe, o taller de elaboración, un guindastre pórtico e dúas bancadas destinadas ás novas construcións que realiza o estaleiro. E nas instalacións que o estaleiro posúe en Coia; atópanse o taller de aceiros, o taller mecánico, o almacén, dous peiraos de 120 metros de lonxitude e unha bancada varadoiro. Nestas instalacións é onde se realizan os traballos de armado e instalación de equipos nos buques de nova construción tras a súa botadura e tamén é onde se realizan os traballos de reparación e transformación naval en xeral. En total ambas factorías contan cun espazo de 42&nbsp;000&nbsp;m².

## Accionariado 
Actualmente o 100&nbsp;% do accionariado da empresa é de capital privado e segue pertencendo á familia Freire.

## Produtos 
Construcións Navais Paulino Freire dedícase á fabricación de buques e estruturas flotantes de gran tonelaxe. Está especializada principalmente na construción dos seguintes tipos de buques: arrastreiros*, *atuneiros*, *buques escola*, *dragas*, *goletas*, *mercantes*, *oceanográficos*, *offshore*, *patrulleiras*, *portacontedores*, *remolcadores*, *sísmicos*, *iates de luxo*, *etc.

Outra das actividades importantes do estaleiro á parte das novas construcións, é a reparación e transformación de todo tipo de buques e embarcacións.

## Certificacións de Calidade 
O estaleiro actualmente está en posesión dos seguintes certificados de calidade: ISO 9001, ISO 14001 e a OHSAS 18001.

## Premios e recoñecementos 
No ano 2014 o estaleiro imponse no concurso anual de Buques Destacados 2013 que organizan o *Colexio Oficial de Enxeñeiros Navais* e a *Asociación de Enxeñeiros Navais e Oceánicos de España*, polo *RRS Discovery*; impóndose na final do concurso aos buques construídos polos estaleiros Gondán (Asturias) e Zamakona (País Vasco).

## Buques destacados 
Ao longo de toda a súa historia Freire Shipyard construíu máis de 700 buques, entre os que se poden destacar os seguintes:
* Arrastreiro Holmøe: encargado pola armadora Holmøe Maritime de Noruega; botado no ano 2015.
* Oceanográfico *RRS Discovery*: encargado polo Instituto Británico de Investigación Ambiental; botado no ano 2013 (buque amadrinado pola princesa Ana do Reino Unido).
* Iate de luxo *Pegaso* (posteriormente *Naia*): encargado por Alejandro Burillo Azcárraga de México; botado no ano 2011.
* Offshore *Polar King*: encargado pola armadora Rieber Shipping Bergen de Noruega; botado no ano 2011.
* Offshore *Volstad Surveyor*: encargado pola armadora Volstad Shipping AS de Noruega; botado no ano 2010.
* Oceanográfico *Janan* RV: encargado pola Universidade de Quatar; botado no ano 2010.
* Remolcador *Svitzer Ramsey*: encargado pola armadora Svitzer Marine do Reino Unido; botado no ano 2009.
* Remolcador *Svitzer Lindsway*: encargado pola armadora Svitzer Marine do Reino Unido; botado no ano 2008.
* Portacontedores *Tina C*: encargado pola armadora Carisbrooke Shipping do Reino Unido; botado no ano 2008.
* Remolcador *Capitaine Albert Ruault*: encargado pola armadora Svitzer Marine do Reino Unido; botado no ano 2007.
* Portacontedores *Nicole C*: encargado pola armadora Carisbrooke Shipping do Reino Unido; botado no ano 2007.
* Portacontedores *Lauren C*: encargado pola armadora Carisbrooke Shipping do Reino Unido; botado no ano 2007.
* Portacontedores *Paula C*: encargado pola armadora Carisbrooke Shipping do Reino Unido; botado no ano 2007.
* Portacontedores *Eileen C*: encargado pola armadora Carisbrooke Shipping do Reino Unido; botado no ano 2007.
* Offshore Geowave *Commander*: encargado pola armadora Wavefield Inseis de Noruega; botado no ano 2006.
* Oceanográfico *Sarmiento de Gamboa*: encargado polo Consello Superior de Investigacións Científicas (CSIC) de España; botado no ano 2006 (buque amadrinado pola raíña Sofía de Grecia).
* Atuneiro *Draco*: encargado pola armadora Albafrigo de España; botado no ano 2006.
* Patrulleiro *Anna Kakurukaze Mungunda*: encargado polo Ministerio de Pesca e Asuntos Mariños de Namibia; botado no ano 2004.
* Patrulleiro *Tarifa* (P-64): encargado pola Armada Española; botado no ano 2003.
* Draga *Acanto*: encargado pola empresa Fomento de Construcciones y Contratas de España; botado no ano 2002.
* Arrastreiro *Manuel Ángel Nores*: encargado pola armadora Pesquerías Nores de España; botado no ano 2002.
* Arrastreiro *Novo Alborada*: encargado pola armadora Alborada Pesquerías de España; botado no ano 2001.
* Arrastreiro *Akamalik*: encargado pola armadora Royal Greenland, A.S. de Islandia; botado no ano 2001.
* Arrastreiro *Willem van der Zwan*: encargado pola armadora W. van der Zwan & Z.n.b.v. de Holanda; botado no ano 2000.
* Patrulleiro *Arnomendi* (P-63): encargado pola Armada Española; botado no ano 2000 (buque amadrinado pola exministra de Agricultura, Pesca e Alimentación Loyola de Palacio).
* Remolcador *RT Magic*: encargado pola armadora Kotug Europe de Holanda; botado no ano 1999.
* Remolcador *RT Spirit*: encargado pola armadora Kotug Europe de Holanda; botado no ano 1999.
* Buque Mercante Conxelador *Sierra Leyre*: encargado pola armadora Seatrade Groningen de Holanda; botado no ano 1997.
* Buque Mercante Conxelador *Sierra Loba*: encargado pola armadora Marítima do Norte de España; botado no ano 1997.
* Buque Mercante Conxelador *Sierra Lara*: encargado pola armadora Marítima do Norte de España; botado no ano 1997.
* Patrulleiro *Alborán* (P-62): encargado pola Armada Española; botado no ano 1997.
* Arrastreiro *Playa de Barra*: encargado pola armadora Grupeixe Empresas Pesqueras de España; botado no ano 1987.
* Arrastreiro *Vieirasa Sete*: encargado pola armadora Vieira S.A. de España; botado no ano 1985.
* Oceanográfico *Cornide de Saavedra*: encargado polo Instituto Español de Oceanografía (IEO); botado no ano 1982.
* Arrastreiro *Playa de Galicia*: encargado pola armadora Pesquerías Marinenses de España; botado no ano 1981.
* Arrastreiro *Tasarte*: encargado pola armadora Montelor Pesquera de España; botado no ano 1976.
* Pesqueiro *Islamar III*: encargado pola armadora Islamar de España; botado no ano 1971.

## Galería de imaxes 

File:Royal Greenland trawler (11833472795).jpg|Arrastreiro Akamalik.
File:RRS Discovery Leaving Liverpool.jpg|Oceanográfico RRS Discovery.
File:Sarmiento De Gamboa (5844927276).jpg|Oceanográfico Sarmiento de Gamboa.
File:P-62 Alborán.jpg|Patrulleiro Alborán (P-62).
File:P-63 Arnomendi.jpg|Patrulleiro Arnomendi (P-63).
File:Patrullero Tarifa.JPG|Patrulleiro Tarifa (P-64).
File:Capitaine Albert Ruault IMO 9398814 p4 Port of Rotterdam, Holland 29-Jul-2007.jpg|Remolcador Capitaine Albert Ruault.
File:RT Magic IMO 9190066 p3 in the Calandkanaal, Holland 20-May-2007.jpg|Remolcador RT Magic.
File:Tugboat-spirit hg.jpg|Remolcador RT Spirit.
File:Naia devant juan les pins.JPG|Iate de luxo Naia.

## Notas 
## Véxase tamén 
### Outros artigos 
* Consello Superior de Investigacións Científicas
* Instituto Español de Oceanografía
* Navantia
* Pescanova
* Porto de Vigo
* Rodman